Ի դեպ, մեծածախ առեւտրի մասին: Նույն «Ալեքս Գրիգ» ընկերության կազմում է գործում նաեւ Սպիտակի շաքարի գործարանը: Իսկ շաքարի շուկայում, կարելի է ասել, միակ գործող անձը հենց Ալեքսանյանն է: 2016 թվականի առաջին կեսին, երբ շաքարի համաշխարհային գները շատ ցածր էին, նա ներկրեց շաքարի ահռելի քանակություն: Երկրորդ կեսին, երբ շաքարը աշխարհում կտրուկ թանկացավ, խանութներում կտրուկ բարձրացավ նաեւ Ալեքսանյանի ներկրած շաքարի մանրածախ գինը: Ակնհայտորեն դա լրացուցիչ ահռելի եկամուտներ պարգեւեց մեր հայտնի մոնոպոլիստին, սակայն, ինչպես երեւում է հարկատուների ցանկից, հարկերը ոչ թե աճել են, այլ նվազել: ՊԵԿ-ին դա նույնպես չհետաքրքրեց: